Leilani Farha

Leilani Farha (Otawa) kanadar abokatu eta aktibista da, giza eskubide ekonomiko eta sozialetan espezializatua. 2014ko ekainaz geroztik, Nazio Batuen Erakundeko kontalari berezia da etxebizitza egokiari buruz.

 Ibilbidea 
Torontoko Unibertsitatean ingeles literatura eta zuzenbide ikasketak egin zituen. Kanada Pobreziarik Gabeko Zuzendari Exekutiboa izan da. 2014ko maiatzean, Kontalaritza Berezia bere gain hartzeko hautatua izan zen.

Kontalari Berezi gisa egin duen agintaldian, desberdintasun ekonomikoa eta pobreen ordezkaritza politiko eraginkorrik eza izan ditu ardatz, horiek baitira etxebizitzarik ez izatearen edo bizitoki desegokiak izatearen arrazoia. Farha talde marjinatuentzako etxebizitza egokia izateko eskubidearen aldeko borrokan inplikatu izan da: etxerik gabeko pertsonak giza eskubideen urraketatzat hartzen dituzten Nazio Batuen ebazpenak inplementatzeko lan egin zuen Kanadan. Farhak mundu osoko misioetan parte hartu izan du, etxebizitza eskubideen egoera aztertzeko eta eskubide horiek inplementatzeko politikak garatzeko.

 Posizioak 
Leilani Farhak Grenfell Dorreko sutearen harira The Guardiani azaldu zionez, maizterren giza eskubideak urratuko ziren beldur zen, ez zirelakoan behar adina inplikatuta egon sutearen aurretik eraikina garatzeko moduan, bereziki segurtasun kontuengatik, ez eta, sutearen ondorengo ikerketetan ere, ez zirelako behar adina inplikatu. Farhak esan zuen: "Nire kezka da egoiliarrek esatea uste dutela ez dietela entzuten eta ez dituztela beti gizakiak bezala tratatzen. Horiek dira giza eskubideen oinarriak: ahotsa, duintasuna eta euren egoeren konponbideetan parte-hartzea". Erabilitako estalduraren, zirkuitu elektrikoen eta suhiltzaileen eta erreskateen ibilgailuak eraikinera sartzeko segurtasun-faltak etxebizitza seguru baten giza eskubideak urratu zitzakeen, Farharen hitzetan.

 SHIFT 
2019an, Leilani Farhak eta Ada Colauk The SHIFT (Aldaketa) izeneko elkartea sortu zuten, etxebizitza funtsezko giza eskubide gisa erreklamatzeko mundu mailako mugimendua; etxebizitza kapital-soberakina inbertitzeko gune izatetik baztertzea nahi dute, etxebizitza duintasunez bizitzeko, familiak hazteko eta komunitatean parte hartzeko gune bilakatuz. The Shiftek etxebizitza izateko oinarrizko eskubidearen inguruko gomendioak ematen dizkie bankuei, enpresa eraikitzaileei, hirietako alkateei eta abarrei.

 Erreferentziak 

 Kanpo estekak 

 «Fredrik Gertten: Gehiago esan behar dugu etxebizitza egokia izatea oinarrizko giza eskubidea dela», 2026ko otsailaren 3ko Berria

Kategoria:Kanadarrak
Kategoria:Kanadako aktibistak
Kategoria:Gizabanako biziak
Kategoria:XX. mendeko jaiotzak
Kategoria:Kanadako emakumeak
Kategoria:Ottawarrak
Kategoria:Emakume ekintzaileak
Kategoria:Emakume aktibistak
Kategoria:Giza eskubideen aldeko ekintzaileak
Kategoria:Giza eskubideen aldeko emakumeak
Kategoria:Abokatuak
Kategoria:Emakume abokatuak
Kategoria:Aktibistak